text: Esbjerg-psykolog kan vinde musikpris i aften  
  08 november 2014 kl. 13.55
  Psykolog og amatørmusiker Gert Barslund fra Esbjerg kan vinde en Danish Music Award med sit album 'Flygtningestemmer'.
  Vi har set og hørt dem utallige gange. Musikerne Rasmus Seebach, Medina og Christoffer, der alle kan vinde en pris i aften ved det store Danish Music Award-show på TV2.
  Men mellem alle de kendte er der en ret ukendt mand, der også kan vinde: Sangskriveren og psykologen Gert Barslund, der har lavet albummet Flygtningestemmer. 
  Det er flygtninge, der har skrevet teksterne. Gert Barslund har skrevet musikken. En række kendte sangere og musikere har givet albummet stemme. Det gælder f.eks. Søs Fenger, Tue West, Julie Bertelsen og Sys Bjerre
  Gert Barslund kender gennem sit arbejde en lang række flygtninge og deres personlige skæbne-historier. Albummet skal vise, at der først og fremmest er tale om personer.
  Flygtningestemmer er nomineret til Danish Music Award i kategorien Årets ide.
  